**วันอาทิตย์ที่ 29 กันยายน 2024**

**ความชื่นชมยินดีในองค์พระผู้เป็นเจ้านำไปสู่ความสำเร็จ**

วันนี้เราจะมาเรียนรู้ด้วยกันว่า ความชื่นชมยินดีในองค์พระผู้เป็นเจ้าจะนำเราไปสู่ความสำเร็จได้อย่างไร และเมื่อเราเลือกความ ชื่นชมยินดีในองค์พระผู้เป็นเจ้า เราจะสามารถเอาชนะทุกอุปสรรค และประสบความสำเร็จในทุกสิ่งที่พระเจ้าทรงเรียกให้เราทำ

1. ให้เราเลือกความชื่มชมยินดีในองค์พระผู้เป็นเจ้า
   1. การเลือกที่จะชื่นชมยินดีเป็นการตัดสินใจของเรา (ฮีบรู 12:2-3, ยากอบ 1:2-4, 12, 18)
   2. เราสามารถเลือกจับจ้องไปที่ความชื่นชมยินดีที่อยู่เบื้องหน้าได้ (สดุดี 16:7-9, 11)
2. พระพรที่เราจะได้รับเมื่อเราเลือกความชื่นชมยินดีในองค์พระผู้เป็นเจ้า
   1. เราจะเต็มเปี่ยมไปด้วยความชื่นชมยินดี ไม่ท้อใจ ไม่อ่อนล้า ไม่ล้มเลิก (สดุดี 16:8-9, 11, ฮีบรู 12:2-3)
   2. เราจะสามารถเอาชนะทุกอุปสรรค และประสบความสำเร็จในทุกสิ่งที่พระเจ้าทรงเรียกให้เราทำ (อิสยาห์ 55:11-13, ฮีบรู 12:2-3)
3. แหล่งของความชื่นชมยินดี
   1. มาจากการรู้จักพระเจ้าแห่งความชื่นชมยินดี (ฮีบรู 12:2-3)
   2. มาจากพี่น้องที่เลือกความชื่นชมยินดีในองค์พระผู้เป็นเจ้า (2โครินธ์ 7:4, 7, 1 เธสะโลนิกา 2:19-20)

**สรุป**

เราเลือกที่จะชื่นชมยินดี ด้วยการที่เราจับจ้องไปที่องค์พระผู้เป็นเจ้าผู้ทรงเป็นพระเจ้าแห่งความชื่นชมยินดี โดยการจับจ้องไปที่ถ้อยคำของพระองค์ที่จะเปิดถึงแผนงานของพระองค์และความสำเร็จที่พระเจ้ามีไว้ให้กับเรา เราจะเต็มไปด้วยความชื่นชมยินดีในองค์พระผู้เป็นเจ้า ไม่ท้อใจ ไม่อ่อนล้า ไม่ล้มเลิก และนำไปสู่ความสำเร็จที่พระองค์จัดเตรียมไว้ซึ่งมากกว่าที่เราทูลขอ หรือคาดคิดได้ และเราจะสามารถได้รับความชื่นชมยินดีได้มากขึ้น และไม่มีที่สิ้นสุดซึ่งมาจากความเติบโตของพี่น้องในคริสตจักรที่ใช้ชีวิตด้วยการลงมือทำตามพระวจนะ เอาจริงเอาจัง และมีความร้อนรนเพื่อพระเจ้า และมีความปราถนาที่จะเป็นที่พอพระทัยพระเจ้าอยู่เสมอ

**คำถามอภิปราย:**

1. เราสามารถเลือกที่จะชื่นชมยินดีในองค์พระผู้เป็นเจ้าได้อย่างไร?
2. เราได้รับพระพรอะไรบ้าง เมื่อเราเลือกความชื่นชมยินดีในองค์พระผู้เป็นเจ้า?
3. ที่ใด คือแหล่งแห่งพระพรที่ทำให้เรามีความชื่นชมยินดีมากขึ้นและไม่มีที่สิ้นสุด?